af en fr ca en en en nl en en en af de en en en en nl en fr nl nl en af en en fr fr af af af en en nl af af af af nl af af af af af af en nl af af af af af af af de en et en en eo nl af nl fr en uk nds en en nl en de en
Hoërskool Warmbad - Geskiedenis History
Warrie Water Projek/ Project
Kontak Ons / Contact Us
Die skool wat in 1947 as 'n Junior Hoërskool tot stand gekom het, het eers bekend gestaan as Roxana Junior-hoër. Hoërskool Warmbad het in Oktober 1953 'n volwaardige Hoërskool geword. Dit was ook in die jaar wat die skool se eerste matriekleerlinge eksamen afgelê het.
The school was established as a Junior High School in 1947, and was first known as Roxana Junior High. Hoërskool Warmbad became a full-fledged high school in October 1953. It was also during this year that the first matriculants completed their examination.
Uittreksel uit sportprogam 2 September 1953
"Sedertien het die skool snelle vordering beleef. Vanjaar is die 300 syfer oorskry en 'n ekstra leerkrag moes aangestel word.
Vanjaar het die skool daartoe oorgegaan om sy eie skooldrag en skoolkleure in te voer en sy eie Sport- en Atletiekbaan teen 'n koste van £2000 is aangelê.
Hierdie funksie van 2de September is dan ook bedoel om die skoolkleure en sportveld feestelik in gebruik te neem."
Uittreksel uit jaarblad 1956:
"Sedert die instelling van die eerste St. 9-klas in 1953, het die behoefte aan 'n kleurbaadjie en eenvormige skooldrag in die skoolkleure, 'n noodsaaklike vereiste geword omdat dit een van die faktore is wat meehelp dat 'n skool, en veral 'n Hoërskool, hom kan handhaaf, sonder om minderwaardig te voel teenoor sy buurskole.
In Oktober 1953 het ons offisieël verneem dat die ou Warmbad Junior Hoërskool volwaardige Hoërskool status toegeken is. Dadelik is daadwerklike pogings in die werk gestel om op die gebied van skoolkleure, Warmbad Hoërskool sy regmatige plek in die ry van volwaardige Hoërskole van Noord-Transvaal te laat inneem.
Die ou Junior Hoërskool se basiese kleure, nl. bottelgroen, ougoud en donkerbruin, is net so oorgeneem om sodoende die skakel met die verlede te behou. Die eerste twee skoolaktiwiteite wat toegerus is in ons eie skoolkleure, was die Mimosa Boereorkes wat met hulle kenmerkende groen baadjies met ougoud omboord, vir hulle self naam gemaak het in Noord-Transvaal. Die tweede aktiwiteit in ons eie skoolkleure was die Volkspele-groepe wat met hulle geel rokke en groen onderbaadjies die louere ingeoes het op die Kunswedstryd te Nylstroom in Junie 1954.
In 1955 is die lang gekoesterde ideaal i.v.m. skooldrag eindelik bereik, want vanaf die begin van daardie jaar is die dogters almal gekleed in donkergroen springjurke met gordels in die skoolkleure.
Die laaste mylpaal i.v.m. ons skoolkleure is bereik tydens die Hoërskole Atletiekbyeenkoms te Nylstroom. Warmbad Hoërskool was duidelik uitkenbaar in sy eie kleurbaadjie en atletiekdrag.
C.J de Jager Hoof-indoena vir Skoolkleure en Skooldrag."
Simboliek van ons Skoolwapen
Personeel en leerlinge het in Oktober 1953 aan die werk gespring en is die skoolwapen ontwerp soos dit hierbo verskyn.
Die leuse van die skool is" "Volharding word bekroon," daarom dan dat die wapen so ontwerp is, dat dit die leuse kan uitbeeld. Vir eweredigheid en belyning van die wapen is die leuse egter verkort na "Volhard".
Die voetstuk van die wapen is die ou bekende platkruin-Kameeldoring, tipies van die omgewing waarin die skool geleë is, taai, vol uithouvermoë om sy geslag nie te laat uitsterwe nie.
In die middel die wiel, simbool van die planting van die blanke beskawing in Suid-Afrika, stadig maar seker, voortrollende na die einddoel, sukses.
Twee brandende fakkels oor die wiel geplaas, stel voor lig, om die rollende wiele veilig op die pad te bou na oorwinning. Die lig op die pad van ons studerende jeug om nie af te dwaal en vas te val in die moerasse van die teenswoordige lewe en denke nie.
Die wapen as geheel, word omsluit deur die lourierkrans, simbool van oorwinning.
Die skoolwapen in sy geheel, dien dus as 'n inspirasie vir die leerlinge van die skool om te volhard soos die "wiel" bygestaan deur die lig van die fakkels verskaf deur die ywerige leerkragte langs die weg van opvoeding ten einde bekroon te word met die lourierkrans van oorwinning.
Kontak ons/ Contact us
Copyright © 2014 Your Company. All Rights Reserved.